stanford-oval/wikipedia huggingface dataset:
Southernplayalisticadillacmuzik

| Southernplayalisticadillacmuzik OutKast |
| --- | --- | --- |

Studioalbumin tiedot
 Äänitetty : 1992–1994
 Julkaistu: 26. huhtikuuta 1994
 Tuottaja(t): Organized Noize
 Tyylilaji: Hip hop, funk, soul
 Kesto: 64.31
 Levy-yhtiö: LaFace/Arista
OutKastin muut julkaisut
|   | Southernplayalisticadillacmuzik 1994 | ATLiens 1996 |
Southernplayalisticadillacmuzik (Southern Playalistic Cadillac Muzik) on OutKast-yhtyeen debyyttialbumi, joka julkaistiin 26. huhtikuuta 1994. Albumi myi Yhdysvalloissa platinaa.
Southernplayalisticadillacmuzik nousi Billboard 200 -listalla parhaimmillaan 20. sijalle Player's Ball -hitin avustuksella. Albumin gangsta-tyyliset sanoitukset eivät juurikaan enää toistuneet yhtyeen tulevissa albumeissa. Big Boi äänitti albumia varten kappaleen West Savannah, joka päätyi kuitenkin vuoden 1998 Aquemini-albumille.
Albumilta julkaistiin kolme singleä: "Player's Ball", "Southernplayalisticadillacmuzik" ja "Git Up, Git Out".
Kappaleet

"Peaches" – 0:51
"Myintrotoletuknow" – 2:40
"Ain't No Thang" – 5:39
"Welcome to Atlanta (Interlude)" – 0:58
"Southernplayalisticadillacmuzik" – 5:18
"Call of Da Wild" (feat. Goodie Mob) – 6:06
"Player's Ball [Original version]" – 4:21
"Claimin' True" – 4:43
"Club Donkey Ass (Interlude)" – 0:25
"Funky Ride" – 6:31
"Flim Flam (Interlude)" – 1:15
"Git Up, Git Out" (feat. Goodie Mob) – 7:27
"True Dat (Interlude)" – 1:16
"Crumblin' Erb" – 5:10
"Hootie Hoo" – 3:59
"D.E.E.P." – 5:31
"Player's Ball (Reprise)" – 2:20
Aiheesta muualla

Arvostelu allmusic.com:issa (englanniksi)
OutKast
| --- | --- |
Studioalbumit:   Southernplayalisticadillacmuzik  ATLiens  Aquemini  Stankonia  Speakerboxxx/The Love Below  Idlewild 
Muut albumit:   Big Boi and Dre Present... Outkast  Sir Lucious Left Foot: The Son of Chico Dusty  Vicious Lies and Dangerous Rumors 
Singlet:   "Player's Ball"  "Southernplayalisticadillacmuzik"  "Git Up, Git Out"  "Elevators (Me & You)"  "ATLiens"  "Jazzy Belle"  "Rosa Parks"  "Skew It on the Bar-B"  "Da Art of Storytellin' (Pt. 1)"  "B.O.B"  "Ms. Jackson"  "So Fresh, So Clean"  "The Whole World"  "Land of a Million Drums"  "Hey Ya!"  "The Way You Move"  "Roses"  "Ghetto Musick / Prototype"  "Mighty O"  "Morris Brown"  "Idlewild Blue (Don'tchu Worry 'Bout Me)"  "Hollywood Divorce"  "The Train" 
Muuta:   Diskografia  Dungeon Family  Idlewild (elokuva)
Sinikka Larsen

Sinikka Larsen (o.s. Laitinen, s. 1940 Lahti) on suomalainen filosofian maisteri ja eläköitynyt avoimen yliopisto-opetuksen kehittäjä.
Hän  toimi koko työuransa ajan johtotehtävissä, ensin Heinolan kansalaisopiston rehtorina 1971–1985 ja sitten Helsingin yliopiston Lahden tutkimus- ja koulutuskeskuksen (myöhemmin Palmenia) koulutusjohtajana, varajohtajana ja johtajana 1985–2003.
Luottamustoimia hänellä on ollut Jyränkölän Setlementissä, Heinolan koulutuskuntayhtymässä, Mikkelin läänin taidetoimikunnassa, Kansalais- ja työväenopistojen liiton valtuustossa ja Lahden Muotoiluinstituutin johtokunnassa.
Lisäksi hän on toiminut Heinolan kaupunginvaltuustossa, Heinolan kirjastolautakunnan ja kaupunkikuvatoimikunnan puheenjohtajana sekä Lahden ammattikorkeakoulun johtokunnan varapuheenjohtajana.
Valtakunnallisia rooleja hänellä on ollut Valtioneuvoston Aikuiskoulutusneuvostossa ja Opetusministeriön Korkeakoulujen arviointiprojektissa. Työryhmäjäsenyyksiä hänellä on ollut Ikääntyvien yliopistotoiminnan valtakunnallisessa neuvottelukunnassa ja johtoryhmässä sekä Lahden korkeakoulu- ja yliopistotyöryhmissä.
Hän on saanut työstään lukuisia palkintoja ja tunnustuksia. Näitä ovat Helsingin yliopiston tiedotuspalkinto vuonna 1989, Suomen Leijonan I luokan ritarimerkki 1999 ja Suomen Kuntaliiton pronssinen ansiomerkki 1999. Sinikka Larsen sai vuoden 1999 J. V. Snellman -palkinnon pyrkimyksistään aikuiskoulutuksen järjestämiseen ja kehittämiseen Helsingin yliopistossa, jonka opetusministeriö arvioi yhdeksi korkealaatuisista aikuiskoulutusta tarjoavista yliopistoista vuosina 1999–2000.
Aiheesta muualla

Larsen Sinikka: Avoimen yliopiston kertomus 1977-2003, s. 47-69.  (Teoksessa Kosunen, T., Jouttimäki, S., Nisula, E.-L. & Nurminen, E. (toim.): Avoin yliopisto – sivistystä, osaamista ja tasa-arvoa : Helsingin yliopiston Avoimen yliopiston 30-vuotisjuhlakirja.)  Helsinki:  Gaudeamus, 2007.  ISBN 978-952-495-047-3.
Spot-hinta

Spot-hinta tai spot-kurssi on arvopaperin, valuutan tai muun vaihdettavan hyödykkeen kyseisen hetken hinta, välittömästi (engl. on the spot) tapahtuvalle vaihdolle. Toimitusaika on usein yhden tai kahden käsittelypäivän päästä. Spot-kauppa eroaa siis futuuri- tai termiinikaupoista, joissa hinta sovitaan etukäteen, mutta kaupankohteen toimitus on tulevaisuudessa sovittuna ajankohtana.
Sirio-luokka

| Sirio-luokka |
| --- | --- |


Tekniset tiedot
Uppouma:  1 580 t
Pituus:  88,6 m
Leveys:  12,2 m
Syväys:  3,84 m
Koneteho:  11 590 hv
Nopeus:  22 solmua
Miehistöä:  70
Aseistus
Meritorjunta:  2 x OTO Breda-Oerlikon KBA 25/80 -tykkiä
Sirio-luokka on Italian laivaston kahden vartiolaivan muodostama alusluokka.
Suunnittelu

Alukset pohjautuvat Nuove Unità Minori Combattenti (NUMC) kehitystyön runko- ja kansirakenteiden häiveominaisuuksien hyödyntämiseen. NUMC:lla ja Nuove Unità di Pattugliamento d'Alturalla (NUPA) on samat logistiikka-, osittain taistelunjohto- ja sulautettu viestijärjestelmä. Voimanlähteenä on kaksi Wärtsilä NSD-W12-26 V-XN -dieselmoottoria, jotka mahdollistavat 8 640 kilowatin tehon kahteen säätölapapotkuriin mahdollistaen 22 solmun huippunopeuden. Alusten toimintamatka on 14 solmun nopeudella 3 300 merimailia. Kolme 600 kilowatin Isotta Fraschini 1708 T2 M2  -dieselgeneraattoria takaavat aluksen sähkövirran saannin.
Alusten aseistuksena on kaksi Oerlikon KBA-Alenia OTO Melara 25/80 -pikatykkiä. Lisäksi aluksille on mahdollista asentaa keulaan OTO Melaran 76/62 Super Rapid -tykki. Alukset kykenevät vastaanottamaan kannelleen AB-212 ASW tai NH-90 NFH -helikopterin.
Alukset

Alukset on sijoitettu Augustan laivastotukikohtaan ja niiden tehtävänä on rannikkovesien valvonta ja merenkulun tarkkailu.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Sirio | Muggiano |  | 11. toukokuuta 2002 | 30. toukokuuta 2003 |  |
| Orione | Riva Trigoso |  | 27. heinäkuuta 2002 | 1. elokuuta 2003 |  |

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sirio-class patrol vessel
Käännös suomeksi
Seitsenottelu

| Seitsenottelu |
| --- | --- |
 Seitsenottelun 800 m juoksu vuoden 2012 olympialaisissa.
Naisten ennätykset
Maailmanennätys:   Jackie Joyner-Kersee 7291 (1988)
Olympiaennätys:   Jackie Joyner-Kersee 7291 (1988)
Seitsenottelu on moniottelulaji, joka koostuu seitsemästä yleisurheilulajista. Seitsenottelu kilpaillaan kahden päivän aikana. Olympialajina seitsenottelu on ollut vuodesta 1984. Ulkoratojen arvokilpailuissa vain naiset kilpailevat seitsenottelussa, kun miehet kilpailevat kymmenottelussa.
Historia

Naiset ovat kilpailleet seitsenottelussa 1980-luvun alun jälkeen, jolloin se korvasi viisiottelun naisten ulkoratojen moniotteluna. Kalevan kisoissa seitsenottelu oli ensimmäisen kerran lajina vuonna 1981. Sisäradoilla naisten nykyinen kilpailumuoto on viisiottelu.
Lajit

Naiset kilpailevat seitsenottelussa ulkoradoilla.
1. päivä:
100 m aidat
korkeushyppy
kuulantyöntö
200 m juoksu
2. päivä:
pituushyppy
keihäänheitto
800 m juoksu
Miehet kilpailevat seitsenottelussa sisäradoilla.
1. päivä:
60 m juoksu
pituushyppy
kuulantyöntö
korkeushyppy
2. päivä:
60 m aidat
seiväshyppy
1000 m juoksu
Pisteytys

Pisteytys on samankaltainen kummassakin versiossa. Jokaisesta lajista urheilijoille jaetaan pisteet tuloksensa mukaan. Suurimman pistemäärän viimeisen lajin jälkeen kerännyt urheilija voittaa kilpailun.
Maailmanennätys

Seitsenottelun maailmanennätys on tällä hetkellä:
7291, Jackie Joyner-Kersee, 24. lokakuuta 1988, Soul
Skutnäsin rukoushuone

| Skutnäsin rukoushuone |
| --- | --- |
 Skutnäsin rukoushuone heinäkuussa 2023.
Sijainti:  Skutkullantie 22 68620 Pietarsaari
Koordinaatit:  
Seurakunta:  Jakobstads Fridsförening r.f. (Laestadianernas Fridsföreningars Förbund)
Rakentamisvuosi:  1972
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Skutnäsin rukoushuone (ruots. Skutnäs bönehus) on Pietarsaaressa sijaitseva rukoushuone. Se edustaa ruotsinkielistä rauhansanalaislestadiolaisuutta, jonka kattojärjestö on Laestadianernas Fridsföreningars Förbund. Rukoushuoneen omistaa itsenäinen rukoushuoneyhdistys.
Historia

Pietarsaaren ensimmäinen lestadiolainen rukoushuone rakennettiin Skutnäsiin vuonna 1903. 1920-luvun alussa rukoushuoneella aloitettiin pyhäkoulutoiminta ja 1930-luvulla ompelukerho. Vuonna 1949 rekisteröitiin Jakobstads Fridsförening r.f. Yhdistykseen kuului 1950-luvun lopussa 100 jäsentä ja se järjesti kaksikielisiä kokoontumisia 1960-luvun alusta. Toiminta kasvoi ja vuonna 1972 valmistui uusi rukoushuone, yhdistyksen jäsenmäärän ollessa 360 henkilöä. Vuosina 1984–1986 rukoushuonetta laajennettiin ja vuosina 1998–1999 rakennus peruskorjattiin. Vuonna 200 yhdistyksestä tuli virallisesti kaksikielinen.
Aiheesta muualla

Kuvia tai muita tiedostoja aiheesta Skutnäsin rukoushuone Wikimedia Commonsissa
Rukoushuoneen kotisivut
Shōko Hamada

| Henkilötiedot |
| --- | --- | --- |
Koko nimi: Shōko Hamada
Syntymäaika: 
Syntymäpaikka: Japani
Kansalaisuus:  Japani
Maajoukkue
| 1986 | Japani | 2 (0) |
Shōko Hamada (jap. 浜田 彰子, Hamada Shōko) on japanilainen entinen jalkapalloilija.
Jalkapallomaajoukkue

Hamada debytoi Japanin maajoukkueessa tammikuussa 1986. Hän on pelannut kaksi maaottelua.
Southold

| Southold |
| --- | --- |
 Southoldin julkinen kirjasto.

Valtio:  Yhdysvallat
Osavaltio:  New York
Piirikunta:  Suffolk
Pinta-ala:  
 – Kokonaispinta-ala:  1045,58 km²
 – Josta vettä:  906,32 km² 
Väkiluku (2020):  23 732
 – Väestötiheys:  23 as./km²
 
 https://www.southoldtownny.gov 
Infobox OKVirheellinen NIMI-arvo: 
Southold on kunta (town) Yhdysvalloissa New Yorkin osavaltiossa. Sen väkiluku oli 23 732 vuonna 2020. Kunta sijaitsee Suffolkin piirikunnan itäosassa Atlantin rannalla.
Väestö

Vuonna 2020 Southoldin 23 732 asukkaasta valkoisia oli 94,5 %, mustia 1,3 % ja aasialaisia 1,3 %. Asukkaista 15,1 % puhui kotonaan jotain muuta kieltä kuin englantia ja 11,5 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Southold Wikimedia Commonsissa
Shōma Doi

| 0 | 1 | 2 |
| --- | --- | --- |

Henkilötiedot
Koko nimi: Shōma Doi
Syntymäaika: 21. toukokuuta 1992 (ikä 32)
Syntymäpaikka: Yamagata, Japani
Kansalaisuus:  Japani
Pelipaikka: Keskikenttäpelaaja
Pituus: 172 cm
Seura
Seura: Kashima Antlers
Pelinumero: 8
Seurat
| Vuodet | Seura | O (M) |
| 2011– | Kashima Antlers | 186 (34) |
Maajoukkue
| 2017 | Japani | 2 (0) |
 Seurajoukkueuran tilastot kattavat vain kansalliset sarjat.
Shōma Doi (jap. 土居 聖真, Doi Shōma; s. 21. toukokuuta 1992 Yamagata) on japanilainen jalkapalloilija.
Jalkapallomaajoukkue

Doi debytoi Japanin maajoukkueessa joulukuussa 2017. Hän on pelannut kaksi maaottelua.
Shōmu

Keisari Shōmun muotokuva 1200-luvulta.
Shōmu (jap. 聖武天皇, Shōmu-tennō, 701 lähellä Naraa – 21. kesäkuuta 756 Nara) oli perinteisen vallanperimysjärjestyksen mukaan Japanin 45. keisari. Hänet muistetaan erityisesti buddhalaisen uskonnon suojelijana: hänen hallituskaudellaan maahan rakennettiin suuria buddhalaisia temppeleitä ja buddhalaisuudesta tuli käytännössä maan valtionuskonto.
Shōmu oli keisari Mommun ja Fujiwara no Miyakon, Fujiwara no Fuhiton tyttären poika. Hän oli vielä lapsi isänsä kuoleman aikaan, minkä vuoksi keisarinnat Gemmei ja Genshō hallitsivat ennen häntä. Shōmun täti ja edeltäjä, keisarinna Genshō, luovutti valtaistuimen hänelle vuonna 724.[lähde? ] Hänen puolisonsa Kōmyō kuului Fujiwara-klaaniin, joten hän oli ensimmäinen keisari, jonka puoliso ei syntynyt keisarilliseen perheeseen.
Shōmu ja hänen vaimonsa olivat hurskaita buddhalaisia, ja keisari käyttikin suuria summia rahaa buddhalaisten temppelien ja luostarien rakennuttamiseen. Hänen tavoitteenaan oli luoda buddhalainen hallintojärjestelmä, joka voisi kilpailla maallisen byrokratian kanssa. Vuonna 741 hän määräsi perustettavaksi luostarin jokaiseen Japanin provinssiin (provinssitemppelit). Erityisesti hänet tunnetaan maan silloiseen pääkaupunkiin Naraan rakennetusta Tōdai-jin temppelistä, jonka Daibutsuden-halli on edelleen alkuperäistä pienempänäkin maailman suurin puurakennus, ja sen sisälle valetusta valtavasta Vairocana-buddhan patsaasta. Patsaan rakennustyöt aloitettiin vuonna 743 ja se valmistui vuonna 752; patsas on 16 metriä korkea ja painaa 500 tonnia. Kalliit rakennushankkeet tyhjensivät keisarillisen aarrekammion. Patsaan pyhitysseremoniassa käytetyt rituaaliesineet ja keisarille kuuluneet esineet ovat säilyneet hyvin, ja niitä pidetään temppelin Shōsō-in-hallissa.
Aiheesta muualla

Kuvia tai muita tiedostoja aiheesta Shōmu Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Genshō | Japanin keisari (724–749) | Seuraaja: Kōken |
Spotlight Awards

Spotlight Awards (GDC) oli vuosittainen videopelialan palkintotapahtuma, jonka Game Developers Conference järjesti vuosina 1997–1999. Palkinnon on korvannut vuodesta 2001 alkaen järjestetty Game Developers Choice Awards.
Shangqiu

| Shangqiu 商丘市, Shāngqiū Shì |
| --- | --- |
 Shangqiun sijainti Kiinan Henanin maakunnassa
 Shangqiu
 Koordinaatit: 34.4157°N, 115.6507°E 
Valtio:  Kiina
Maakunta:  Henan
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  10 658 km²
Väkiluku (2010):  7 362 975
Aikavyöhyke:  UTC+8
Postinumero:  476000
Suuntanumero(t):  0370
Rekisterikilpi:  豫N
 
 shangqiu.gov.cn 
Infobox OKVirheellinen NIMI-arvo: 
Shangqiu (kiin. 商丘市, pinyin: Shāngqiū Shì) on prefektuuritason kaupunki Kiinan Henanin maakunnan itäosassa. Kaupunki sijaitsee linnuntietä 190 kilometriä maakunnan pääkaupunki Zhengzhousta itään. Prefektuurin pinta-ala on 10 658 neliökilometriä ja väkiluku 7,36 miljoonaa (2010).
Shangqiun prefektuuri rajoittuu lännessä Kaifengin, pohjoisessa Hezen, idässä Suzhoun ja Huaibein sekä etelässä Bozhoun ja Zhoukoun prefektuureihin.
Prefektuurin piirikuntatason jako.
Piirikuntatasolla prefektuuri jakautuu kahdeksaan osaan. Osat ovat (numerointi kuten oheisessa kuvassa):
| --- | --- |
 Kaupunkipiirit (2) 1. Liangyuan (梁园区)  2. Suiyang (睢阳区) Piirikunnat (4) 3. Minquan (民权县) :  4. Suixian (睢县)  5. Ningling (宁陵县)  6. Zhecheng (柘城县)  7. Yucheng (虞城县)  8. Xiayi (夏邑县) 
Piirikuntatason kaupunki Yongcheng (永城市) on maakunnan suorassa ohjauksessa, kuuluu vaan nimellisesti tähän prefektuuriin.
Prefektuuri tunnetaan maa- ja metsätaloudesta sivutuotteineen, ja kalastuksesta. Prefektuurin alueella on myös 10 miljardin tonnia sisältävä hiiliesiintymä (Yongxian hiilikenttä) ja teollisuustuotantoa kehitetään.
Aiheesta muualla

Kuvia tai muita tiedostoja aiheesta Shangqiu Wikimedia Commonsissa
Seven and Five Society

Seven and Five Society oli brittiläinen taiteilijaryhmä, joka perustettiin Lontoossa vuonna 1919. Se oli vaikutusvaltainen 1920–1930-luvuilla. Ryhmän jäsenet olivat alkujaan hyvin perinteisten tyylien kannattajia ja vastustivat kaikkia uusia ”ismejä”. Se perustettiin vaihtoehdoksi London Groupille, jossa vaikuttivat Bloomsburyn ryhmän taiteilijat. Nimen taustalla oli se, että ryhmään kuului silloin seitsemän kuvanveistäjää ja viisi taidemaalaria.
Vuonna 1924 ryhmään liittyi abstraktin taiteen merkittävä edustaja Ben Nicholson, ja pian mukaan tuli sellaisia modernisteja kuin Barbara Hepworth, Henry Moore ja jonkin ajan kuluttua John Piper. He valtasivat ryhmän ja karkottivat vanhoilliset. Muita uusia jäseniä olivat Kanty Cooper, Cedric Morris, Christopher ”Kit” Wood ja Len Lye. Ryhmä sai vuonna 1935 uuden nimen Seven and Five Abstract Group ja se piti Britannian ensimmäisen abstraktin taiteen näyttelyn. Ryhmä hajosi vuonna 1936.
Sovetakan Hajastan

Sovetakan Hajastan (Սովետական Հայաստան, ”Neuvosto-Armenia”) oli Armenian pääkaupungissa Jerevanissa vuosina 1920–1990 ilmestynyt armeniankielinen sanomalehti.
Lehti perustettiin vuonna 1920 nimellä Komunist (Կոմունիստ, ”Kommunisti”). Se sai nimen Khorhrdajin Hajastan (Խորհրդային Հայաստան, ”Neuvosto-Armenia”) vuonna 1921. Nimi muutettiin muotoon Sovetakan Hajastan vuonna 1940 ja jälleen muotoon Khorhrdajin Hajastan vuonna 1989.
Sovetakan Hajastan oli Armenian kommunistisen puolueen keskuskomitean sekä Armenian sosialistisen neuvostotasavallan korkeimman neuvoston ja ministerineuvoston äänenkannattaja. Se oli tasavallan tärkein sanomalehti, jonka rinnalla ilmestyivät muun muassa venäjänkielinen Kommunist, azerinkielinen Sovet Ermənistanı ja kurdinkielinen R’ya t’eze. Kuudesti viikossa julkaistun lehden painosmäärä oli 256 000 kappaletta vuonna 1975.
Lehti sai nimen Hajastan (Հայաստան, ”Armenia”) vuonna 1990. Se muuttui vähitellen viikkolehdeksi ja vuonna 2013 aikakauslehdeksi. Julkaisijana toimi Armenian tasavaltalaispuolueen keskuskomitea.
Sister

Sister tarkoittaa seuraavia:
Sister, yhdysvaltalaisen vaihtoehtorockyhtye Letters to Cleon viimeinen albumi vuodelta 1998
Sister, suomalais-algerialaisen Mannan esikoisalbumi vuodelta 2007
Sister, yhdysvaltalaisen vaihtoehtorockyhtye Sonic Youthin albumi vuodelta 1987.
Sister, S!stersin kappale, Saksan edustaja Eurovision laulukilpailussa 2019
Sister, suomalainen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sister”, voi hakea sivunnimihaulla, laajalla sivunnimihaulla tai tekstihaulla.
Sister Rosetta Tharpe

Sister Rosetta Tharpe vuonna 1938.
Sister Rosetta Tharpe (syntyjään Rosetta Nubin, 20. maaliskuuta 1915 – 9. lokakuuta 1973) oli 1930- ja 1940-luvulla suosioon noussut sähkökitaristi, gospel-laulaja ja lauluntekijä. Hänen musiikissaan yhdistyvät hengelliset sanat ja myöhempää rock and roll -musiikkia enteilevä säestys. Tharpe oli ensimmäinen menestynyt gospelmusiikin levyttäjä, ja hän oli yksi ensimmäisistä gospelmuusikoista, joka vetosi myös rhythm and blues- ja rock and roll -yleisöön. Moni merkittävä rock and roll -muusikko on nimennyt hänet yhdeksi esikuvistaan.
Vuonna 2017 Tharpe nimettiin Rock and Roll Hall of Fameen varhaisten vaikuttajien kategoriaan.
Satu Vänskä

Satu Vänskä, 2018
Satu Vänskä (s. 1979) on suomalainen viulisti. Hän oli Sinfonia Lahden vuoden 1998 nuori solisti. Nykyään Vänskä toimii Sydneyn sinfoniaorkesterin apulaiskonserttimestarina[lähde? ] ja soittaa Australian ainoata Stradivarius-viulua.
Aiheesta muualla

Satu Vänskä Australian Chamber Orchestran verkkosivuilla (englanniksi)
Shangrao

| Shangrao 上饶市, Shàngráo Shì |
| --- | --- |
 Shangraon sijainti Kiinan Jiangxin maakunnassa
 Shangrao
 Koordinaatit: 28.4575°N, 117.9389°E 
Valtio:  Kiina
Maakunta:  Jiangxi
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  22 784 km²
Väkiluku (2010):  6 579 747
Aikavyöhyke:  UTC+8
Postinumero:  334000
Suuntanumero(t):  0793
 
 www.zgsr.gov.cn 
Infobox OKVirheellinen NIMI-arvo: 
Shangrao (kiin.  上饶市, pinyin: Shàngráo Shì) on prefektuuritason kaupunki Kiinan Jiangxin maakunnan koillisosassa. Kaupunki sijaitsee linnuntietä noin 205 kilometriä maakunnan pääkaupunki Nanchangista itään. Prefektuurin pinta-ala on 22 784 neliökilometriä ja väkiluku 6,58 miljoonaa (2010).
Prefektuuri rajoittuu etelässä Nanpingin, Yingtanin ja Fuzhoun, lännessä Nanchangin ja Jiujiang, pohjoisessa Chizhoun, Jingdezhenin ja Huangshanin sekä idässä Quzhoun prefektuuritason kaupunkeihin.
Sanqingshanin kansallispuisto (71 km2) on tunnetuimpia kaupungin lähellä sijaitsevista nähtävyyksistä. Taolaisten pyhää paikkaa, Sanqingvuorta, varjeleva kansallispuisto sijaitsee linnuntietä runsaan 50 kilometrin päässä Shangraon kaupunkikeskustasta pohjoiseen. Se on osa Unescon maailmanperintökohdetta.
Shangraon keskustaa.
Shangraon Kuiwen-pagodi.
Shangraon rautatieasema.
Taolainen Dongyuelle, Taivuoren jumalalle omistettu temppeli.
Prefektuurin piirikuntatason aluejako. Väliin jäävä naapuriprefektuuri Jingdezhen on merkitty ruskealla värillä.
Aiheesta muualla

Kuvia tai muita tiedostoja aiheesta Shangrao Wikimedia Commonsissa
Shangrao (Jiangxi) City Information (erityisesti talouspainotus) (englanniksi) (chinaknowledge.com)
Shangrao (englanniksi) (travelchinaguide.com)
China Postal code Shangrao (myös piirikuntataso) (englanniksi) (youbianku.com)
Satakuntatalo

| Satakuntatalo |
| --- | --- |
 Satakuntatalo Kampissa
Osoite:  Lapinrinne 1, 00180 Helsinki
Sijainti:  Kamppi, Helsinki
Koordinaatit:  60°10′02.1″N, 24°55′39.1″E
Valmistumisvuosi:  1952
Suunnittelija:  Einari Teräsvirta
Omistaja:  Satalinnan Säätiö sr
Käyttäjä:  Satakuntalainen Osakunta
Kerrosluku:  8
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Satakuntatalo on Satakuntalaisen Osakunnan osakuntatalo, joka sijaitsee Kampissa, Helsingin keskustassa osoitteessa Lapinrinne 1. Sen omistaa Satalinnan Säätiö. Rakennuksessa on vuokrattavia liike- ja toimistotiloja sekä yli 70 opiskelija-asuntoa, joita vuokrataan edullisesti ensisijaisesti Satakunnasta Helsinkiin muuttaville korkeakouluopiskelijoille. Rakennuksessa sijaitsee lisäksi Satakuntalaisen Osakunnan osakuntahuoneisto. Satakuntatalo on ainoa osakuntatalo, joka toimii tänä päivänäkin alkuperäisessä asuntola- ja järjestökäytössään.
Rakennuksen on suunnitellut arkkitehti Einari Teräsvirta ja se on valmistunut vuonna 1952. Samana vuonna rakennuksessa toimi Helsingin olympialaisten lehdistöhotelli. Satakuntatalossa toimi vuosikymmenien ajan kesähotelli, josta kuitenkin luovuttiin vuonna 2006.
Satakuntataloa on kutsuttu muun muassa ”satakuntalaisuuden tukikohdaksi Helsingissä”. Osakunnan tunnuseläimen karhun sekä talon katolla liehuvan karhulipun vuoksi talo on saanut myös lempinimen Karhujen talo.
Talon rakentamisen taustaa

Satakuntalaisella Osakunnalla oli 1900-luvulla monia hankkeita, joilla pyrittiin kohentamaan kotimaakunnan oloja. Osakunta oli muun muassa mukana perustamassa Länsi-Suomen kansanopistoa, ja maakuntaan suuntautuneilla retkillä kerättiin aineistoja maakuntaa koskevia tieteellisiä tutkimuksia varten. Suuri hanke oli saada Satakuntaan keuhkotautiparantola, koska maakunnan tuberkuloosiluvut olivat Suomen suurimpia. Osakunnan järjestämän rahankeräyksen ja vaikuttamisen myötä Satalinnan sairaala valmistui Harjavaltaan vuonna 1925. Sotavuosien jälkeen kuntaliitto osti Satalinnan sairaalan.
Osakunnan omistusosuudestaan saamilla varoilla sekä suurella lainalla päätettiin rakentaa Helsinkiin Satakuntatalo: monitoimitalo, johon tulivat tilat paitsi osakunnalle, myös ylioppilasasuntolalle. Helsingissä vallitsi sotavuosien jälkeen suuri asuntopula, ja erityisesti opiskelijat joutuivat asumaan usein alivuokralaisina.
Muuta

Urho Kekkonen vieraili viimeisen kerran Satakuntatalossa Maalaisliiton puoluevaltuuskunnan kokouksessa 29. helmikuuta 1956, päivää ennen presidenttikautensa alkua. Tuleva Yhdysvaltain presidentti Bill Clinton etsi 1960-luvulla erään joulun alla yösijaa Satakuntatalolta ollessaan Helsingissä 23-vuotiaana Rhodes-stipendiaattina, mutta hän ei saanut sitä myöhäisen ajankohdan vuoksi. Satakuntatalossa on majoitettu myös muun muassa CIA:n rahoittama vastafestivaaliryhmä sekä Yhdysvaltain ilmavoimien taitolentoryhmä.
Aiheesta muualla

Satalinnan säätiö
Satakuntalainen Osakunta
Sovetsk

Sovetsk (ven. Советск) tarkoittaa seuraavia maantieteellisiä paikkoja Venäjällä:
Sovetsk, entinen Tilsit, kaupunki Kaliningradin alueella
Sovetsk, entinen Kukarka, kaupunki Kirovin alueella
Sovetsk, kaupunki Tulan alueella.